
 讛讜讙讛 讗转 讛砖诐 讘讗讜转讬讜转讬讜 讜讛讬讻讬 注讘讬讚 讛讻讬 讜讛转谞谉 讗诇讜 砖讗讬谉 诇讛诐 讞诇拽 诇注讜诇诐 讛讘讗 讛讗讜诪专 讗讬谉 转讜专讛 诪谉 讛砖诪讬诐 讜讗讬谉 转讞讬讬转 讛诪转讬诐 诪谉 讛转讜专讛 讗讘讗 砖讗讜诇 讗讜诪专 讗祝 讛讛讜讙讛 讗转 讛砖诐 讘讗讜转讬讜转讬讜 诇讛转诇诪讚 注讘讚 讻讚转谞讬讗 {讚讘专讬诐 讬讞-讟} 诇讗 转诇诪讚 诇注砖讜转 讗讘诇 讗转讛 诇诪讚 诇讛讘讬谉 讜诇讛讜专讜转 讗诇讗 诪讗讬 讟注诪讗 讗注谞砖 诪砖讜诐 讛讜讙讛 讗转 讛砖诐 讘驻专讛住讬讗 [讚讛讜讬] 讜注诇 讗砖转讜 诇讛专讬讙讛 讚诇讗 诪讬讞讛 讘讬讛 诪讻讗谉 讗诪专讜 讻诇 诪讬 砖讬砖 讘讬讚讜 诇诪讞讜转 讜讗讬谞讜 诪讜讞讛 谞注谞砖 注诇讬讜 讜注诇 讘转讜 诇讬砖讘 讘拽讜讘讛 砖诇 讝讜谞讜转 讚讗诪专 专' 讬讜讞谞谉 驻注诐 讗讞转 讛讬转讛 讘转讜 诪讛诇讻转 诇驻谞讬 讙讚讜诇讬 专讜诪讬 讗诪专讜 讻诪讛 谞讗讜转 驻住讬注讜转讬讛 砖诇 专讬讘讛 讝讜 诪讬讚 讚拽讚拽讛 讘驻住讬注讜转讬讛 讜讛讬讬谞讜 讚讗诪专 专' 砖诪注讜谉 讘谉 诇拽讬砖 诪讗讬 讚讻转讬讘 {转讛讬诇讬诐 诪讟-讜} 注讜谉 注拽讘讬 讬住讘谞讬 注讜谞讜转 砖讗讚诐 讚砖 讘注拽讘讬讜 讘注讜诇诐 讛讝讛 诪住讜讘讬谉 诇讜 诇讬讜诐 讛讚讬谉 讘砖注讛 砖讬爪讗讜 砖诇砖转谉 爪讚拽讜 注诇讬讛诐 讗转 讛讚讬谉 讛讜讗 讗诪专 {讚讘专讬诐 诇讘-讚} 讛爪讜专 转诪讬诐 驻注诇讜 [讜讙讜'] 讜讗砖转讜 讗诪专讛 {讚讘专讬诐 诇讘-讚} 讗诇 讗诪讜谞讛 讜讗讬谉 注讜诇 讘转讜 讗诪专讛 {讬专诪讬讛 诇讘-讬讟} 讙讚讜诇 讛注爪讛 讜专讘 讛注诇讬诇讬讛 讗砖专 注讬谞讬讱 驻拽讜讞讜转 注诇 讻诇 讚专讻讬 讜讙讜' 讗诪专 专讘讬 [讻诪讛] 讙讚讜诇讬诐 爪讚讬拽讬诐 讛诇诇讜 砖谞讝讚诪谞讜 诇讛谉 砖诇砖 诪拽专讗讜转 砖诇 爪讚讜拽 讛讚讬谉 讘砖注转 爪讚讜拽 讛讚讬谉 转谞讜 专讘谞谉 讻砖讞诇讛 专讘讬 讬讜住讬 讘谉 拽讬住诪讗 讛诇讱 专讘讬 讞谞讬谞讗 讘谉 转专讚讬讜谉 诇讘拽专讜 讗诪专 诇讜 讞谞讬谞讗 讗讞讬 (讗讞讬) 讗讬 讗转讛 讬讜讚注 砖讗讜诪讛 讝讜 诪谉 讛砖诪讬诐 讛诪诇讬讻讜讛 砖讛讞专讬讘讛 讗转 讘讬转讜 讜砖专驻讛 讗转 讛讬讻诇讜 讜讛专讙讛 讗转 讞住讬讚讬讜 讜讗讘讚讛 讗转 讟讜讘讬讜 讜注讚讬讬谉 讛讬讗 拽讬讬诪转 讜讗谞讬 砖诪注转讬 注诇讬讱 砖讗转讛 讬讜砖讘 讜注讜住拽 讘转讜专讛 [讜诪拽讛讬诇 拽讛诇讜转 讘专讘讬诐] 讜住驻专 诪讜谞讞 诇讱 讘讞讬拽讱 讗诪专 诇讜 诪谉 讛砖诪讬诐 讬专讞诪讜 讗诪专 诇讜 讗谞讬 讗讜诪专 诇讱 讚讘专讬诐 砖诇 讟注诐 讜讗转讛 讗讜诪专 诇讬 诪谉 讛砖诪讬诐 讬专讞诪讜 转诪讛 讗谞讬 讗诐 诇讗 讬砖专驻讜 讗讜转讱 讜讗转 住驻专 转讜专讛 讘讗砖 讗诪专 诇讜 专讘讬 诪讛 讗谞讬 诇讞讬讬 讛注讜诇诐 讛讘讗 讗诪专 诇讜 讻诇讜诐 诪注砖讛 讘讗 诇讬讚讱 讗诪专 诇讜 诪注讜转 砖诇 驻讜专讬诐 谞转讞诇驻讜 诇讬 讘诪注讜转 砖诇 爪讚拽讛 讜讞诇拽转讬诐 诇注谞讬讬诐 讗诪专 诇讜 讗诐 讻谉 诪讞诇拽讱 讬讛讬 讞诇拽讬 讜诪讙讜专诇讱 讬讛讬 讙讜专诇讬 讗诪专讜 诇讗 讛讬讜 讬诪讬诐 诪讜注讟讬诐 注讚 砖谞驻讟专 专讘讬 讬讜住讬 讘谉 拽讬住诪讗 讜讛诇讻讜 讻诇 讙讚讜诇讬 专讜诪讬 诇拽讘专讜 讜讛住驻讬讚讜讛讜 讛住驻讚 讙讚讜诇 讜讘讞讝专转谉 诪爪讗讜讛讜 诇专讘讬 讞谞讬谞讗 讘谉 转专讚讬讜谉 砖讛讬讛 讬讜砖讘 讜注讜住拽 讘转讜专讛 讜诪拽讛讬诇 拽讛诇讜转 讘专讘讬诐 讜住''转 诪讜谞讞 诇讜 讘讞讬拽讜 讛讘讬讗讜讛讜 讜讻专讻讜讛讜 讘住''转 讜讛拽讬驻讜讛讜 讘讞讘讬诇讬 讝诪讜专讜转 讜讛爪讬转讜 讘讛谉 讗转 讛讗讜专 讜讛讘讬讗讜 住驻讜讙讬谉 砖诇 爪诪专 讜砖专讗讜诐 讘诪讬诐 讜讛谞讬讞讜诐 注诇 诇讘讜 讻讚讬 砖诇讗 转爪讗 谞砖诪转讜 诪讛专讛 讗诪专讛 诇讜 讘转讜 讗讘讗 讗专讗讱 讘讻讱 讗诪专 诇讛 讗讬诇诪诇讬 讗谞讬 谞砖专驻转讬 诇讘讚讬 讛讬讛 讛讚讘专 拽砖讛 诇讬 注讻砖讬讜 砖讗谞讬 谞砖专祝 讜住''转 注诪讬 诪讬 砖诪讘拽砖 注诇讘讜谞讛 砖诇 住''转 讛讜讗 讬讘拽砖 注诇讘讜谞讬 讗诪专讜 诇讜 转诇诪讬讚讬讜 专讘讬 诪讛 讗转讛 专讜讗讛 讗诪专 诇讛谉 讙诇讬讜谉 谞砖专驻讬谉 讜讗讜转讬讜转 驻讜专讞讜转 讗祝 讗转讛 驻转讞 驻讬讱 讜转讻谞住 [讘讱] 讛讗砖 讗诪专 诇讛谉 诪讜讟讘 砖讬讟诇谞讛 诪讬 砖谞转谞讛 讜讗诇 讬讞讘诇 讛讜讗 讘注爪诪讜 讗诪专 诇讜 拽诇爪讟讜谞讬专讬 专讘讬 讗诐 讗谞讬 诪专讘讛 讘砖诇讛讘转 讜谞讜讟诇 住驻讜讙讬谉 砖诇 爪诪专 诪注诇 诇讘讱 讗转讛 诪讘讬讗谞讬 诇讞讬讬 讛注讜诇诐 讛讘讗 讗诪专 诇讜 讛谉 讛砖讘注 诇讬 谞砖讘注 诇讜 诪讬讚 讛专讘讛 讘砖诇讛讘转 讜谞讟诇 住驻讜讙讬谉 砖诇 爪诪专 诪注诇 诇讘讜 讬爪讗讛 谞砖诪转讜 讘诪讛专讛 讗祝 讛讜讗 拽驻抓 讜谞驻诇 诇转讜讱 讛讗讜专 讬爪讗讛 讘转 拽讜诇 讜讗诪专讛 专讘讬 讞谞讬谞讗 讘谉 转专讚讬讜谉 讜拽诇爪讟讜谞讬专讬 诪讝讜诪谞讬谉 讛谉 诇讞讬讬 讛注讜诇诐 讛讘讗 讘讻讛 专讘讬 讜讗诪专 讬砖 拽讜谞讛 注讜诇诪讜 讘砖注讛 讗讞转 讜讬砖 拽讜谞讛 注讜诇诪讜 讘讻诪讛 砖谞讬诐 讘专讜专讬讗 讚讘讬转讛讜 讚专' 诪讗讬专 讘专转讬讛 讚专' 讞谞讬谞讗 讘谉 转专讚讬讜谉 讛讜讗讬 讗诪专讛 诇讜 讝讬诇讗 讘讬 诪诇转讗 讚讬转讘讗 讗讞转讗讬 讘拽讜讘讛 砖诇 讝讜谞讜转 砖拽诇 转专拽讘讗 讚讚讬谞专讬 讜讗讝诇 讗诪专 讗讬 诇讗 讗讬转注讘讬讚 讘讛 讗讬住讜专讗 诪讬转注讘讬讚 谞讬住讗 讗讬 注讘讚讛 讗讬住讜专讗 诇讗 讗讬转注讘讬讚 诇讛 谞讬住讗 讗讝诇 谞拽讟 谞驻砖讬讛 讻讞讚 驻专砖讗 讗诪专 诇讛 讛砖诪讬注谞讬 诇讬 讗诪专讛 诇讬讛 讚砖转谞讗 讗谞讗 讗诪专 诇讛 诪转专讞谞讗 诪专转讞 讗诪专讛 诇讜 谞驻讬砖讬谉 讟讜讘讗 (讜讗讬讻讗 讟讜讘讗 讛讻讗) 讚砖驻讬专谉 诪讬谞讗讬 讗诪专 砖''诪 诇讗 注讘讚讛 讗讬住讜专讗 讻诇 讚讗转讬 讗诪专讛 诇讬讛 讛讻讬 讗讝诇 诇讙讘讬 砖讜诪专 讚讬讚讛 讗''诇 讛讘讛 谞讬讛诇讛 讗诪专 诇讬讛 诪讬住转驻讬谞讗 诪诪诇讻讜转讗 讗诪专 诇讬讛 砖拽讜诇 转专拽讘讗 讚讚讬谞专讗 驻诇讙讗 驻诇讞 讜驻诇讙讗 诇讛讜讬 诇讱 讗''诇 讜讻讬 砖诇诪讬 诪讗讬 讗讬注讘讬讚 讗''诇 讗讬诪讗 讗诇讛讗 讚诪讗讬专 注谞谞讬 讜诪转爪诇转 讗''诇 

 诇讛转诇诪讚 注讘讚 讻讚转谞讬讗 讻讜'. 讜诪讬讛讜 讛拽讘''讛 诪讚拽讚拽 注诐 讛爪讚讬拽讬诐 讻讞讜讟 讛砖注专讛 (讬讘诪讜转 讚祝 讻讗:) 讜讗驻讬诇讜 诇讛转诇诪讚 讬砖 诇讞讜砖 诇讻讘讜讚 讛专讘 讜拽专讗 讚诇讗 转诇诪讚 诇注砖讜转 讘诪讬诇讬 讗讞专谞讬转讗 转讜拽诪讛 讻诪讜 谞讟讬注转 拽讬砖讜讗讬谉 讚住谞讛讚专讬谉 (讚祝 住讞.) 讜讚诪讜转 爪讜专转 诇讘谞讛 讚专''讙 (专''讛 讚祝 讻讚.): 讘拽讜讘讛. 讗讛诇 讝讜谞讜转 讻讚讻转讬讘 (讘诪讚讘专 讻讛) 讗诇 讛拽讜讘讛: 讚拽讚拽讛. 诇驻住讜注 驻住讬注讜转 谞讗讜转 讜讻转讬讘 (转讛诇讬诐 诪讛) 讻诇 讻讘讜讚讛 讘转 诪诇讱 驻谞讬诪讛: 砖讗讚诐 讚砖 讘注拽讘讬讜. 讚拽讚讜拽 驻住讬注讜转 讻讬 讛讻讗 诇''讗 砖讗讚诐 讚讜专住谉 讘专讙诇讬讜 砖讗讬谉 讞砖讜讘讬谉 讘注讬谞讬讜 讻诇讜诐: 注诇 讻诇 讚专讻讬. 讗驻讬诇讜 讚拽讚讜拽 驻住讬注讜转: 砖讗转讛 讬讜砖讘 讜注讜住拽 讘转讜专讛. 讜讛诐 讙讝专讜 注诇 讻讱: 讚讘专 砖诇 讟注诐. 砖讛讞专讬讘讛 讗转 讘讬转讜 讜讛专讙讛 讗转 讞住讬讚讬讜 讜注讚讬讬谉 拽讬讬诪转: 讻诇讜诐 诪注砖讛 讘讗 诇讬讚讱. 讜讗砖诪注 讗讬讱 讛讬讬转 谞讜讛讙: 诪注讜转 砖诇 驻讜专讬诐. 砖讛谞讞转讬诐 诇住注讜讚转 驻讜专讬诐 谞转讞诇驻讜 诇讬 讜讞诇拽转讬诐 诇注谞讬讬诐 讜住讘讜专 讛讬讬转讬 砖讗专谞拽讬 砖诇 爪讚拽讛 讛讬讗 讜诇讗 谞驻专注转讬 诪讗专谞拽讬 砖诇 爪讚拽讛: 诪讞诇拽讱 讬讛讗 讞诇拽讬. 讛讜讗讬诇 讜讛讬讬转 讜讜转专谉 讘诪诪讜谞讱: 讗专讗讱 讘讻讱. 讻诇讜诪专 讝讜 讛讬讗 砖讻专讛 砖诇 转讜专讛: 拽诇爪讟讜谞讬专讬. 诪诪讜谞讛 注诇讬讜: 转专拽讘讗. 转专讬 讜拽讘 讞爪讬 住讗讛 讚讬谞专讬 讝讛讜讘讬诐: 谞拽讟 谞驻砖讬讛 讻讞讚 驻专砖讗. 讛转拽讬谉 注谞讬讬谞讬 诇讘讜砖讜 讻讗讞讚 诪谉 讛驻专砖讬诐: 讚砖转谞讗 讗谞讗. 讚专讱 谞砖讬诐 诇讬: 诪转专讞谞讗 诪专转讞. 讻诇讜诪专 讗诪转讬谉 诇讱 注讚 砖讬驻住讜拽 诇讬讱 讜讚讜讙诪转讜 讘讘''拽 讘驻专拽 诪专讜讘讛 (讚祝 驻:) 诪讗谉 转专讞 谞转专讞 砖诪讜讗诇: 驻诇讙讗 驻诇讞. 讗转 讛砖诇讟讜谉 讘讻诇 注转 砖讬注诇讬诇 注诇讬讱 驻讬讬住讛讜 讘诪诪讜谉: 讜讻讬 砖诇诪讬. 讻砖讬讻诇讜 讛讚讬谞专讬谉 诪诪讗讬 驻诇讞谞讗: 

 讛讜讙讛 讛砖诐. 驻''讛 砖讚讜专砖讜 讘诪''讘 讗讜转讬讜转 讜注讜砖讛 讘讜 诪讛 砖讛讜讗 讞驻抓 讜专讜讘 讛注讜诇诐 诪驻专砖讬诐 砖讛讬讛 拽讜专讗 讘驻讬' 讗讜转讬讜转 砖诇 砖诐 讛诪讬讜讞讚 讘讗讜转讬讜转 砖诇 砖讗专 讛转讬讘讜转 讜讝讛 讗讬谉 诇注砖讜转 讻讚讗诪专 讘驻住讞讬诐 住''驻 讗诇讜 注讜讘专讬谉 (讚祝 谞.) 诇讗 讻砖讗谞讬 谞讻转讘 讗谞讬 谞拽专讗 讗谞讬 谞讻转讘 讘讬''讛 讜谞拽专讗 讘讗''讚 讜谞专讗讛 诇专''讬 砖讗讬谉 诇讛讝讻讬专 讗祝 讗讜转讬讜转 讬''讛 讻诪讜 砖专讙讬诇讬谉 讛注讜诇诐 砖讛专讬 讬''讛 讛讜讗 砖诐 讛诪讬讜讞讚 讜注讜讚 谞专讗讛 诇讛专''专 讗诇讞谞谉 讻讬 讙诐 讗讬谉 诇讛讝讻讬专 讗''讚 诪讗讚谞讬 讚讛讗 讗''讚 诪讗讚谞讬 讬''讛 诪讛砖诐 讗讬谉 谞诪讞拽讬谉 砖''讚 诪砖讚讬 爪''讘 诪爪讘讗讜转 谞诪讞拽讬谉 讜讻谉 讛讙讬专住讗 (砖讘讜注讜转 诇讛: 讜砖诐 诇讛.) 讘驻讬专讜砖 专''讞 诪砖诪注 砖讗''讚 诪讗讚谞讬 讛讜讗 砖诐 讻诪讜 讬''讛 诪讛' 讜诪讬讛讜 谞专讗讛 诇专''讬 诇讛转讬专 讚讻讬讜谉 讚诇讗 谞诪爪讗 讘讻转讜讘 讚诪讛 砖讛讜讗 谞诪爪讗 讻转讜讘 讘住驻专讬诐 讬砖 诇讜诪专 砖讛住讜驻专讬诐 讻转讘讜讛讜 讻谉 讜诇讗 谞转讻讜讜谞讜 诇讛讝讻讬专 讗转 讛砖诐 (讜注讬' 转讜住' 住讜讻讛 讚祝 讛. 讚''讛 讬讜''讚): 诇讛转诇诪讚 注讘讚. 驻''讛 讜诪讬讛讜 讛拽讘''讛 诪讚拽讚拽 讻讜' 讜谞专讗讛 砖诇讗 讛讬讛 讻转讜讘 讘住驻专讜 讗诇讗 诪讗讬 讟注诪讗 讗讬注谞砖 讛讜讙讛 讘驻专讛住讬讗 讛讬讛 讜诇讻讱 讛讜爪专讱 诇转转 讟注诐 讗讞专: 诪讛 讗转讛 专讜讗讛. 砖讛讬讛 谞专讗讛 讘注讬谞讬讛诐 砖讛讬讛 诇讜 诇专讗讜转 砖讜诐 讚讘专 转讬诪讛 讗讜 诪诇讗讻讬诐 讗讜 讚讘专 讗讞专 讗''谞 讘砖讘讬诇 砖讛讬讜 砖讜诪注讬谉 拽讜诇 讛讗讜转讬讜转 讛驻讜专讞讜转 讜诇讗 讛讬讜 讬讜讚注讬谉 诪讛讜: 讜讗诇 讬讞讘诇 注爪诪讜. 讗讜专''转 讚讛讬讻讗 砖讬专讗讬诐 驻谉 讬注讘讬专讜诐 注讜讘讚讬 讻讜讻讘讬诐 诇注讘讬专讛 讻讙讜谉 注''讬 讬住讜专讬谉 砖诇讗 讬讜讻诇 诇注诪讜讚 讘讛诐 讗讝 讛讜讗 诪爪讜讛 诇讞讘诇 讘注爪诪讜 讻讬 讛讛讬讗 讚讙讬讟讬谉 (讚祝 谞讝:) 讙讘讬 讬诇讚讬诐 砖谞砖讘讜 诇拽诇讜谉 砖讛讟讬诇讜 注爪诪诐 诇讬诐 (讜注''注 转讜住' 讙讬讟讬谉 讚祝 谞讝: 讚''讛 拽驻爪讜): 讜讻讬 砖诇诪讬 诪讗讬 讗讬注讘讬讚. 讬''诪 砖讛讬讛 谞讜转谉 诇讛砖诇讟讜谉 诪住 诪谉 讛讝讜谞讜转 诇诪住驻专 讙讜诇讙诇讜转诐 讜诇讻讱 讛讬讛 砖讜讗诇 讻讬 砖诇诪讬 诪讛 讗注砖讛 讻讬 讗讬讱 讗转谉 诪住 讛注讜诇讛 诇诪住驻专诐 讜讻谉 讬砖 诇驻专砖 讘专讬砖 驻讬专拽讗 (诇注讬诇 讚祝 讘:) 砖讜讜拽讬诐 诇讛讜砖讬讘 讘讛诐 讝讜谞讜转 讜诇讬讟讜诇 诪住 诪讛诐 讗讘诇 专砖''讬 驻讬专砖 砖讻诇 砖注讛 砖讬注诇讬诇讜 注诇讬讜 砖讬砖讞讚诐 讘诪诪讜谉 讝讛: 

专讘讬谞讜 讞谞谞讗诇

砖讻诇 讛讛讜讙讛 讗转 讛砖诐 讘讗讜转讬讜转讬讜 讗讬谉 诇讜 讞诇拽 诇注讜讛"讘 讜讗注"讙 讚讛讜讗 诇讛转诇诪讚 注讘讚 讜讻转讬讘 诇讗 转诇诪讚 诇注砖讜转 讗讘诇 讗转讛 诇诪讚 诇讛讘讬谉 讜诇讛讜专讜转 讛讜讛 诇讬讛 诇讛讙讜转 讘爪讬谞注讛.



讜讙讝专讜 注诇 讗砖转讜 讛专讬讙讛 谞注谞砖讛 诪砖讜诐 讚诇讗 诪讞讬讗 讘讬讛 砖讻诇 诪讬 砖讬砖 讘讬讚讜 诇诪讞讜转 讜讗讬谞讜 诪诪讞讛 谞转驻砖.



讜谞注谞砖讛 讘转讜 诇讬砖讘 讘拽讜讘讛 讚讗"专 讬讜讞谞谉 驻注诐 讗讞转 注讘专讛 讘讬谉 讙讚讜诇讬 专讜诪讬 讜讗诪专讜 讻诪讛 谞讗讜转 驻住讬注讜转讬讛 砖诇 专讬讘讛 讝讜 诪讬讚 讚讬拽讚拽讛 讘驻住讬注讜转讬讛 讜讛讬讬谞讜 讚讻转讬讘 注讜谉 注拽讘讬 讬住讜讘谞讬 注讜谉 砖讗讚诐 讚砖 讘注拽讬讘讬讜 住讜讘讘讬谉 讗讜转讜 诇讬讜诐 讛讚讬谉. 讘砖注转 讛讜爪讗转谉 驻转讞讜 [讻诇] 讗' 讜讗诪' 讛讜讗 讗诪专 讛爪讜专 转诪讬诐 驻注诇讜 讜讙讜' 讗砖转讜 讗诪专讛 讗诇 讗诪讜谞讛 讜讗讬谉 注讜诇 讘转讜 讗诪专讛 讙讚讜诇 讛注爪讛 讜专讘 讛注诇讬诇讬讛 讗砖专 注讬谞讬讱 驻拽讜讞讜转 注诇 讻诇 讚专讻讬 (讗讬砖) [讘谞讬] 讛讗讚诐 诇转转 诇讗讬砖 讻讚专讻讬讜 讜讻驻专讬 诪注诇诇讬讜:



讻专讻讜讛讜 讘住"转 砖讛讬讛 拽讜专讗 讘讜 讜讛拽讬驻讜讛讜 讞讘讬诇讬 讝诪讜专讜转 讜讛爪讬转讜 讘讛谉 讗转 讛讗讜专 讻讜':



讘专讜专讬讛 讚讘讬转讛讜 讚专' 诪讗讬专 讘专转讬讛 讚专' 讞谞谞讬讗 讘谉 转专讚讬讜谉 讛讜讗讬 讗诪' 诇讬讛 诇讘注诇讛 讝讬诇讗 讘讬 诪讬诇转讗 讚讬转讘讛 讗讞转讬 讘拽讜讘讛 砖诇 讝讜谞讜转 砖拽诇 转专拽讘讗 讚讚讬谞专讬 讜讗讝讬诇. 驻讬' 讚讬砖转谞讗 谞讬讚讛:





讛诪讗讬专讬

讻诇 讛讛讜讙讛 讗转 讛砖诐 讘讗讜转讬讜转讬讜 讗讬谉 诇讜 讞诇拽 诇注讜诇诐 讛讘讗 讜讗诐 诇讛转诇诪讚 诪讜转专 讘爪谞注讗 讗讘诇 讘驻专讛住讬讗 讗住讜专 讜注谞讬谉 讛讙讬转 讛砖诐 讘讗讜转讬讜转讬讜 讬转讘讗专 讘诪住讻转 住谞讛讚专讬谉:



讻诇 诪讬 砖讬砖 讘讬讚讜 诇诪讞讜转 注诇 讗讬讝讛 讚讘专 讜讗讬谞讜 诪讜讞讛 讛专讬 讝讛 谞转驻砖 注诇讬讜 诪谉 讛砖诪讬诐 讻讗诇讜 讛讜讗 注砖讗讛:



爪专讬讱 讗讚诐 诇讛讝讛专 砖诇讗 诇讛专讛专 讗讞专 诪讚讜转讬讜 砖诇 诪拽讜诐 讗诇讗 讬爪讚讬拽 注诇讬讜 讗转 讛讚讬谉 讘讻诇 诪讛 砖讬讗专注 诇讜 讛谉 讟讜讘 讜讛谉 诪讜讟讘 讜讬驻砖驻砖 讘诪注砖讬讜 砖讗诐 讬驻砖驻砖 讬驻讛 讘讜讚讗讬 讛讜讗 诪讜爪讗 住讘讛 注诇 诪讛 讬讗专注 诇讜 讻讱:





诪讛专砖"讗 - 讞讬讚讜砖讬 讛诇讻讜转

转讚"讛 讛讜讙讛 讛砖诐 驻"讛 讻讜' 讛注讜诇诐 诪驻专砖讬诐 砖讛讬讛 讻讜' 砖讗专 讛转讬讘讜转 讜讝讛 讻讜' 砖讗讬谉 诇讛讝讻讬专 讗祝 讗讜转讬讜转 讬"讛 讻讜' 讙诐 讗讬谉 诇讛讝讻讬专 讗"讚 讻讜' 注讻"诇 讗讬谉 讝讛 讚讜诪讛 讚讛讗 讚讗讬谉 诇讛讝讻讬专 讗讜转讬讜转 讬"讛 讜讗"讚 讛讬讬谞讜 讛讗讜转讬讜转 讝讛 讗讞专 讝讛 讗讘诇 讘拽专讬讗转 讛转讬讘讛 讜讚讗讬 讚诪讜转专 讻讚讗诪专讬谞谉 讘注讬专讜讘讬谉 讚讬讜 诇注讜诇诐 砖讬砖转诪砖 讘砖诐 讬"讛 讜诪讛讛讬讗 讚驻住讞讬诐 诪讜讻讞 讚转讬讘转 讗"讚 谞拽专讗 诪砖讗"讻 讘砖诐 讘谉 讚' 讚讗住讜专 讗驻讬诇讜 讘拽专讬讗转 讛转讬讘讛 讻诪讜 砖讛讘讬讗讜 诪讛讛讬讗 讚驻住讞讬诐 诇讗 讻砖讗谞讬 谞讻转讘 讻讜' 讜讚讜"拽:


讘讗"讚 谞诪爪讗 讻转讜讘 讘住驻专讬诐 讬"诇 讻讜' 注讻"诇 讛讬讬谞讜 讛讛讜讗 讚驻住讞讬诐 讜谞拽专讗 讘讗"讚 诇讗 谞转讻讜讜谞讜 诇讛讝讻讬专 讛砖诐 讻讱 讗诇讗 砖讻转讘讜讛讜 讛住驻专讬诐 讻谉 诇拽爪专 讛诇砖讜谉 讗讘诇 讗"讚 诪讗讚谞讬 砖讗讬谞讜 谞诪讞拽 专"讬 诇讗 讙专讬住 诇讬讛 讜拽"诇:





诪讛专砖"讗 - 讞讬讚讜砖讬 讗讙讚讜转

砖诇砖转谉 爪讚拽讜 注诇讬讛谉 讗转 讛讚讬谉. 讙' 诪拽专讗讜转 讛诇诇讜 砖谞讝讚诪谞讜 诇讛诐 讻"讗 讛讜讗 诪注谞讬谞讜 砖讛讜讗 讗诪专 讛爪讜专 转诪讬诐 讜讙讜' 讘讗讜转讬讜转 砖诇 砖诪讜 砖驻注诇 讜注砖讛 讘讛谉 讛注讜诇诐 砖谞讗诪专 讻讬 讘讬讛 讛' 爪讜专 注讜诇诪讬诐 驻注诇讜 转诪讬诐 讗讘诇 讗谞讬 砖驻注诇转讬 讜讛讙讬转讬 讘讗讜转讬讜转 砖诇 砖诪讜 讻驻专砖"讬 诇注讬诇 讜注讜砖讛 讘讜 诪讛 砖讛讜讗 讞驻抓 讗讬谉 驻注讜诇转讜 转诪讬诐 讻诪"砖 讘注讜住拽讬谉 讘住驻专 讬爪讬专讛 砖讘专讗讜 诇讛诐 注讘讚讬诐 讜讛讬讛 讞住专 诪讛诐 讻讞 讛讚讘讜专 讜讛讬讗 讗砖转讜 讗诪专讛 讗诇 讗诪讜谞讛 注诇 砖谞转讗诇诪谞讛 诪讗讬砖讛 讜讗讬谉 注讜诇 注诇 讛专讬讙转 注爪诪讛 讗祝 砖诇讗 讞讟讗讛 讘砖讜诐 讚讘专 爪讚拽讛 讛讚讬谉 注诇讬讛 讚讗讬谉 注讜诇 讘诪砖驻讟讛 讚讛讜讛 诇讛 诇诪讞讜转 讻讜' 讜讘转讜 讗诪专讛 讙讚讜诇 讛注爪讛 注诇 砖专讬驻转 讗讘讬讛 砖谞讙讝专 注诇讬讜 诪注爪讛 讛注诪讜拽讛 砖谞讙讝专 诪谉 讛砖诪讬诐 注诇 注砖专讛 讛专讜讙讬 诪诇讻讜转 讗"谞 讘注爪讛 注诪讜拽讛 砖诇 讬' 讘谞讬 讬注拽讘 讘诪讻讬专转 讬讜住祝 谞讛专讙讜 讬' 讛专讜讙讬 诪诇讻讜转 讻讚讗讬转讗 讘诪讚专砖讜转 讜注诇 讗诪讛 讗诪专讛 讜专讘 讛注诇讬诇讬讛 诪诇' 注诇讬诇讛 讚讘专讜讘 注诇讬诇讛 谞讙讝专 注诇讬讛 讛专讬讙讛 讜注诇 注爪诪讛 爪讚拽讛 讛讚讬谉 注讬谞讬讱 驻拽讜讞讜转 注诇 讻诇 讚专讻讬 讜讙讜' 讻驻专砖"讬 讜拽"诇:


讗讜诪讛 讝讜 诪谉 讛砖诪讬诐 讻讜'. 讻诇 讛注谞讬谉 讘谞讘讜讗转 讚谞讬讗诇 注诇 讞讬讛 讛专讘讬注讬转 讜诪讬诇讬谉 诇爪讚 注讬诇讗讛 讬诪诇诇 讜诇拽讚讬砖讬 注诇讬讜谞讬谉 讬讘诇讗 讜讬住讘专 诇讛砖谞讬' 讝诪谞讬谉 讜讚转 讜讙讜' 讜诪驻讜专砖 注诇 诪注砖讛 讚专"讞 讘谉 转专讚讬讜谉 砖讗诪专 讜诪砖讻讬诇讬 注诐 讬讘讬谞讜 诇专讘讬诐 讜谞讻砖诇讜 讘讞专讘 讜讘诇讛讘讛 讜讙讜' 讜砖讗"诇 讗谞讬 讗讜诪专 诇讱 讚讘专讬诐 砖诇 讟注诐 砖讙讝讬专转 砖诪讬诐 诇讛诪诇讬讱 讗讜转讛 讜讗转 讗诪专转 诇讬 诪谉 讛砖诪讬诐 讬专讞诪讜 诇住诪讜讱 注诇 讛谞住 诇注住讜拽 讘转讜专讛 讘专讘讬诐 讜住"转 讘讞讬拽讱 砖讗祝 讗诐 讬注砖讜 诇讱 谞住 诪谞讻讬谉 诇讱 诪讝讻讬讜转讬讱 讻讚讗诪专讬谞谉 讘注诇诪讗 讜砖讗"诇 诪讛 讗谞讬 诇讞讬讬 注讜诇诐 讛讘讗 讻讜' 讗祝 砖讛讬讛 讘讜 转讜专讛 讛讬讛 诪住转驻拽 讘注爪诪讜 讻讚拽讗诪专 诇注讬诇 讻诇 讛注讜住拽 讘转讜专讛 讘诇讘讚 讚讜诪讛 讻诪讬 砖讗讬谉 诇讜 讗诇讜讛 讜讝"砖 讻诇讜诐 讘讗 诪注砖讛 诇讬讚讱 讻讜' 讻讬 讛诪注砖讛 讛讜讗 注讬拽专 讜讗"诇 诪注讜转 砖诇 驻讜专讬诐 讻讜' 讜讗"诇 讗"讻 诪讞诇拽讱 讘转讜专讛 讬讛讗 讞诇拽讬 讜诪讙讜专诇讱 讘诪注砖讬诐 讬讛讗 讙讜专诇讬 讚讗讬谉 诪注砖讛 讙讚讜诇 诪讝讛 讜讗"诇 讘转讜 讗专讗讱 讘讻讱 讘诪讬转转 砖专驻讛 讻诪讗谉 讚讗诪专 砖讛讬讗 诪讬转讛 讛讞诪讜专讛 砖讘诪讬转讜转 讜注"讝 爪讬注专讛 注爪诪讛 讘转讜 讜讛砖讬讘 诇讛 砖诇讗 转爪讟注专 注诇 讻讱 讻讬 讗诇诪诇讗 谞砖专驻转讬 诇讘讚讬 讻讜' 讗讘诇 讗谞讬 谞砖专祝 讜住"转 注诪讬 讜注讬拽专 讙讝专转 讛砖专驻讛 讛讬讛 讘砖讘讬诇 住"转 砖讗"讗 诇讻诇讜转讛 讻诇讬讜谉 讙诪讜专 专拽 讘砖专驻讛 讜注诇 讬讚讛 砖讛讬转讛 讘讞讬拽讬 讙诐 讗谞讬 谞砖专祝 注诪讛 讜讝讗转 讛讬讗 谞讞诪转讬 诪讬 砖讬转讘注 注诇讘讜谞讛 讻讜' 讜讗"诇 转诇诪讬讚讬讜 诪讛 讗转讛 专讜讗讛 讻讜' 砖讛诐 讜讚讗讬 讙"讻 专讗讜 讻谉 讗讘诇 砖讗诇讜 注诇 讻讱 讻讚讬 诇转转 诇讜 讚诪讬讜谉 砖诇讗 讬爪讟注专 讻诇 讻讱 讜讬诪讜转 诪讛专 讜讝讛 砖讗诪专 诇讜 讻讬 讻诪讜 砖专讗讬转 讙诇讬讜谉 谞砖专祝 砖讛谉 讙讜祝 讛住"转 讜讛专讜讞谞讬 砖讛诐 讛讗讜转讬讜转 驻讜专讞讜转 诇诪注诇讛 讗祝 讗转讛 注砖讛 讻谉 驻转讞 驻讬讱 讜讬讻谞住 讛讗砖 讜讬讛讬讛 讙讜驻讱 谞砖专祝 讗祝 讘驻谞讬诐 讜谞砖诪转讱 讜讛专讜讞 砖讘讱 讬讛讬讛 注讜诇讛 讜驻讜专讞 诇诪注诇讛 讜讗诪专 诇讛诐 诪讜讟讘 讻讜' 讜讛注谞讬谉 讛拽诇住讟谞讜专讬 讜讚讗讬 讚注讜讘讚 讻讜讻讘讬诐 讛讬讛 讜砖讛讬讛 诪讘拽砖 诪诪谞讜 诇讛讘讬讗讜 诇讞讬讬 注讜诇诐 讛讘讗 讗驻砖专 砖专讗讛 讙诐 讛讜讗 砖讜诐 讚讘专 转诪讜讛 讛讗讜转讬讜转 驻讜专讞讜转 讗讜 诪诇讗讻讬诐 讻诪"砖 讛转讜住驻讜转 讜拽"诇:





诪讛专"诐

讚"讛 讛讜讙讛 讛砖诐 讜讻讜' 讚讛讗 讗"讚 诪讗讚谞讬 讬"讛 诪讛砖诐 讗讬谉 谞诪讛拽讬诐 砖"讚 诪砖讚"讬 爪"讘 诪爪讘讗讜转 谞诪讞拽讬诐 讜讻谉 讛讙讬专住讗 讘驻讬专讜砖 专"讞. 专"诇 讚讘驻' 砖讘讜注转 讛注讚讜转 (砖讘讜注讜转 讚祝 诇"讛) 讗讬转讗 讘住驻专讬诐 砖诇谞讜 转"专 讗"诇 诪讗诇讛讬诐 讜讻讜' 讗讬谞讜 谞诪讞拽 砖讬"谉 讚诇讬"转 诪砖讚讬 讗"讚 诪讗讚谞"讬 爪"讘 诪爪讘讗讜转 讛专讬 讝讛 谞诪讞拽 讻讱 讛讙讬专住讗 诇驻谞讬谞讜 讗讘诇 专"讞 讙专讬住 讗"诇 诪讗诇讛讬诐 讬"讛 诪讛砖诐 讗"讚 诪讗讚谞"讬 讗讬谞讜 谞诪讞拽 砖"讚 诪砖讚讬 爪"讘 诪爪讘讗讜转 讛专讬 讝讛 谞诪讞拽:





专砖"砖

讙诪专讗 讗"诇 讗诇诪诇讬 讗谞讬 讻讜'. 讻爪"诇 讘讬讜"讚:



砖诐 讗"诇 讛砖诪讬注讬 诇讬. 讻爪"诇 讜讻"讛 讘注"讬:



转讚"讛 讛讜讙讛. 讻讗讜转讬讜转 砖诇 砖讗专 讛转讬讘讜转. 讻爪"诇 讘讻"祝:



转讚"讛 诪讛. 讗"谞 讘砖讘讬诇 讻讜'. 转讬讘讜转 讗"谞 诇讬转讗 讘转讜住' 砖讘注"讬 讜谞讻讜谉 讬讜转专:





讛讙讛讜转 讬注讘"抓

讙诪' 讘拽讜讘讛 砖诇 讝讜谞讜转. 谞"讘 诪讚讛 讻谞讙讚 诪讚讛 讻讚诪驻专砖 诇驻讬 砖讛讬讛 讘诪注砖讬讛 讙讬专讜讬 讬爪讛"专. 诪"诪 诇讗 谞注谞砖讛 砖转讝谞讛 讞"讜 讻讬 讗讬谉 讝讜 诪谉 讛诪讚讛 讗诇讗 讗讚专讘讛 砖转注诪讜讚 讘谞住讬讜谉 讻谞讙讚 讛讬爪讛"专 讘诪拽讜诐 讛诪讘讬讗 诇讬讚讬 讛专讙诇 注讘讬专讛 讜讻诪"砖 [讬讜诪讗 驻讜 讘] 讛"讚 讘注诇 转砖讜讘讛 讻讜'. 诇讻谉 讝讛讜 转拽谞转讛 讻讬 讗讬谉 讗讜谞住讬谉 讛讝讜谞讜转 诇讚讘专 注讘讬专讛. 讗诇讗 诪谞讬讞讬谉 讗讜转讛 讞驻砖讬转 诇讘讞讬专转讛 讜讻谉 谞砖讗专讛 谞拽讬讛 讜讟讛讜专讛 讻讚诇拽诪谉 讜讛讬讛 砖讻专讛 讻驻讜诇 诇注讜讛"讘:


砖诐 讗诐 讗谞讬 诪专讘讛 讘砖诇讛讘转 讻讜'. 谞"讘 注讬' 讘诪住' 讻诇讛 [讘住讜驻讛]:


转讚"讛 讛讜讙讛. 砖讛讬讛 拽讜专讗 讘驻讬专讜砖 讻讜'. 谞"讘 注讬' 讙诪' 讚讞诇拽 (讚祝 拽讗 注"讘):


砖诐 讘讗讜转讬讜转 讻讜'. 谞"讘 谞"诇 爪"诇 讻讗讜转讬讜转 讘讻"祝 专"诇 砖讛讬讛 拽讜专讗 讛砖诐 讻讻转讬讘转讜 讻讚专讱 砖拽讜专讬谉 砖讗专 讛转讬讘讜转 讻讻转讬讘转谉 讜讗讬谉 诪砖谞讬谉 讘讛谉:





讘谉 讬讛讜讬讚注

注指诇指讬讜 诇执砖讉职专值讬驻指讛 砖讈侄讛指讬指讛 讛讜止讙侄讛 讗侄转 讛址砖旨讈值诐 讘旨职讗讜止转执讬旨讜止转指讬讜. 谞专讗讛 诇讬 讘住"讚 讛讟注诐 砖谞讙讝专 注诇讬讜 砖专讬驻讛 讘注讘讜专 讝讗转 讜诇讗 谞讛专讙 讻砖讗专 讛专讜讙讬 诪诇讻讜转, 讜讛讬讬谞讜 讻讬 讗住讜专 诇讛讙讜转 讛砖诐 讘讗讜转讬讜转 讗诇讗 爪专讬讱 诇讛讜爪讬讗讜 讘讛讬讻诇 砖诇讜 砖讛讜讗 砖诐 讗植讚止谞指志讬 [65] 砖注讜诇讛 诪住驻专讜 讛值讬讻址诇 [65] 讻诪讜 砖谞讗诪专 讜址讛殖' 讘职旨讛值讬讻址诇 拽指讚职砖讈讜止 讛址住 诪执驻指旨谞指讬讜 讻指旨诇 讛指讗指专侄抓 (讞讘拽讜拽 讘, 讻) 谞诪爪讗 砖诐 讗植讚止谞指志讬 谞拽专讗 讛值讬讻址诇 砖讘讜 拽讜专讬谉 讜诪讝讻讬专讬谉 讗转 砖诐 讛诪讬讜讞讚. 讜讛谞讛 讛值讬讻址诇 讘诪讬诇讜讗讜 讻讝讛: 讛"讗 讬讜"讚 讻"祝 诇诪"讚 [200] 注讜诇讛 专' 讜讗诐 转谞讬讞 专' 讘转讜讱 '砖驻讛' 讬讛讬讛 '砖讉职专值讬驻指讛' 诇讻讱 讛讜讗 砖讛讬讛 讛讜讙讛 讗转 讛砖诐 讘讗讜转讬讜转讬讜 讘砖驻转讬讜 讜诇讗 讛讬讛 诪讜爪讬讗讜 讘砖驻转讬讜 讘讛讬讻诇 砖诇讜 诇讻谉 讛讬讻诇 砖注讜诇讛 专' 讬讛讬讛 讘转讜讱 讗讜转讬讜转 '砖驻讛' 讜谞注砖讛 诪讝讛 爪讬专讜祝 '砖讉职专值讬驻指讛'.



讛讜旨讗, 讗指诪址专: "讛址爪旨讜旨专 转旨指诪执讬诐 驻旨指注殖诇讜止" 讗执砖讈职转旨讜止 讗指诪职专指讛 "讗值志诇 讗直诪讜旨谞指讛 讜职讗值讬谉 注指讜侄诇 爪址讚执旨讬拽 讜职讬指砖指讈专 讛讜旨讗" (讚讘专讬诐 诇讘, 讚). 讻讜谞转 讛讻转讜讘 讻讱 砖讛讜讗 讬转讘专讱 讗值志诇 讗直诪讜旨谞指讛 讜讗祝 注诇 驻讬 砖转专讗讛 讘讗讬谉 讬住讜专讬谉 讜职讗值讬谉 注指讜侄诇 讘讬住讜专讬谉 砖讘讗讬诐 注诇 讛讗讚诐 砖讗讬谉 注讜诇 讘讻驻讜 讛谞讛 讛砖诐 讬转讘专讱 爪址讚执旨讬拽 讜职讬指砖指讈专 讛讜旨讗 讚诇讗 注讘讬讚 讚讬谞讗 讘诇讗 讚讬谞讗.
讜诪讛 砖讗诪专 专讘讬 讞谞讬谞讗 讘谉 转专讚讬讜谉 驻住讜拽 讗讞专 讛讻诇 讛讜讗 讗讞讚 砖讝讛 讗诪专 讞爪讬讜 讜讝讛 讗诪专 讞爪讬讜 讜诇讻诇 讗讞讚 诪讛诐 谞讝讚诪谉 诇讜 驻住讜拽 讘驻讬讜 讚专讱 诪拽专讛 讗讘诇 讘转讜 诇拽讞讛 驻住讜拽 诪诪拽讜诐 讗讞专 砖讬砖 讘讜 爪讬讚讜拽 讛砖讬讬讱 诇注谞讬谉 砖诇讛 讜讛讜讗 '讙旨职讚止诇 讛指注值爪指讛 讜职专址讘 讛指注植诇执讬诇执讬旨指讛 讗植砖讈侄专 注值讬谞侄讬讱指 驻职拽只讞讜止转 注址诇 讻旨指诇 讚旨址专职讻值讬 讘职旨谞值讬 讗指讚指诐' (讬专诪讬讛 诇讘, 讬讟) 讜讻诪讜 砖驻讬专砖 专砖"讬 诇讻讱 砖讘讞 专讘讬谞讜 讛拽讚讜砖 诇诪讛 砖讗诪专讜 砖诇砖讛 诪拽专讗讜转 讗诇讜 诇驻讬 讛注谞讬谉. 讜讛谞讛 专讗砖讬 转讬讘讜转 讙' 诪拽专讗讜转 讗诇讜 讛讜讗 '讙讗讛' 诪转转讗 诇注讬诇讗 讜诇讝讛 讗诪专 讗指砖执讈讬专指讛 诇址讛殖' 讻执旨讬 讙指讗止讛 讙指旨讗指讛 (砖诪讜转 讟讜, 讗).



诪执讬旨指讚 讚旨执拽职讚旨职拽指讛 讘旨执驻职住执讬注讜止转侄讬讛指. 谞专讗讛 讜讚讗讬 讗讬谉 讻讜谞转讛 讘讝讛 诇讙专讜转 讘讛诐 讬爪专 讛专注 讜砖讬转谞讜 注讬谞讬讛诐 讘讛 讗诇讗 讻讜谞转讛 砖讬砖讘讞讜 讗转 讬砖专讗诇 讚诪讛 砖讙讚讜诇讬 讛讗讜诪讜转 诪砖讘讞讬谉 讗讜转诐 谞讜住祝 诇讛诐 讻讘讜讚 诇驻谞讬 讛注讜诇诐 讜讻诪讜 砖谞讗诪专 专指讗讜旨讛指 讘指谞讜止转 讜址讬职讗址砖职旨讈专讜旨讛指 诪职诇指讻讜止转 讜旨驻执讬诇址讙职砖执讈讬诐 讜址讬职讛址诇职诇讜旨讛指 (砖讬专 讛砖讬专讬诐 讜, 讟) 讗讱 谞注谞砖讛 讘讝讛 讚讛讬讛 诇讞讜砖 砖诪讗 讬转讙专讛 讘讛诐 讬爪专 讛专注 讜讬注诇讛 讘诇讘诐 诇讗谞讜住 讗讜转讛 砖讛诐 讛讬讜 讙讚讜诇讬 专讜诪讬 讜讗讬谉 诇讛诐 诪讜谞注 讜讗讬讱 讛讬讗 转注讜专专 讗转 讛讬砖谉.



讗指诪址专 诇讜止 专址讘旨执讬, 诪指讛 讗植谞执讬 诇职讞址讬旨值讬 讛指注讜止诇指诐 讛址讘旨指讗. 拽砖讗 讜讻讬 专讘讬 讬讜住讬 讘谉 拽讬住诪讗 谞讘讬讗 讛讜讗? 讗讚专讘讛 讛讜讗 注爪诪讜 讬讚注 讘讻讱 讬讜转专 讻讬 讗诪专讜 专讘讜转讬谞讜 讝"诇 (讘专讻讜转 住讗:) 讬讚注 讗讬谞砖 讘谞驻砖讬讛!
讜谞专讗讛 诇讬 讘住"讚 讚专讘讬 讬讜住讬 讘谉 拽讬住诪讗 讛讜讻讬讞讜 注诇 讗砖专 注讜住拽 讘转讜专讛 讘驻讜诪讘讬 讜讙讜专诐 诇讙专讜转 讘讜 讗转 讛讚讜讘讬诐 讜诇讛专讙讜 讜讙诐 讙讜专诐 砖专讬驻讛 诇住驻专 转讜专讛 讜讗诐 讬住诪讜讱 注诇 讛谞住 讗讬谞讜 专砖讗讬 讜诇讝讛 讗诪专 '诪讛 讗谞讬 诇注讜诇诐 讛讘讗' 诪爪讚 讚讘专 讝讛 讘诇讘讚 讗诐 讬砖 注诇讬 讞讟讗 讘讚讘专 讝讛 讗讜 讚诇诪讗 讻讚讬谉 注砖讬转讬 讜诪爪讜讛 拽讗 注讘讬讚谞讗 讜讗讬谉 注诇讬 注讜谞砖 诪爪讚 砖专讬驻转 住驻专 转讜专讛 讗砖专 讛住讘讜转讬 讗讜转讜 讻讬 讬讻讜诇 讗谞讬 诇住诪讜讱 注诇 讛谞住 砖诇讗 讬注砖讜 诇讬 专注 讜讻诇 砖讻谉 诇住驻专 转讜专讛? 讜讛砖讬讘 诇讜 转讙讬讚 诇讬 诪讛 诪注砖讬诐 讘讗讜 诇讬讚讱 讜讛转谞讛讙转 讘讛诐 讻讚讬 砖讗诐 讗转讛 讘讙讚专 讛讞住讬讚讬诐 转讜讻诇 诇住诪讜讱 注诇 讛谞住 讜讗诐 讻谉 讗讬谉 注诇讬讱 讞讟讗 讻讬 讜讚讗讬 讝讻讜转讱 讬讙讬谉 讜诇讗 讬讛讬讛 讚讘专 专注 讻诇诇 讜讛讙讬讚 诇讜 讚讘专 讗讞讚 砖诇 讞住讬讚讜转 讗砖专 注砖讛, 讜讗讝 讗诪专 诇讜 诇讗 转讞讜砖 讚专讗讜讬 讗转讛 诇注砖讜转 诇讱 谞住 讜职诇止讗 转职讗只谞侄旨讛 讗值诇侄讬讱指 专指注指讛 (转讛诇讬诐 爪讗, 讬).



讗址讘旨指讗, 讗侄专职讗植讱指 讘旨职讻指讱职. 驻讬专讜砖 讗祝 注诇 驻讬 砖讗谞讞谞讜 讬讜讚注讬诐 砖讛讙讝专讛 讙讝讜专讛 诪谉 讛砖诪讬诐 注诇 注砖专讛 讛专讜讙讬 诪诇讻讜转 讗讱 讚讗 注拽讗 砖讛诐 讛讜住讬驻讜 诇讱 爪注专 注诇 讞讘讬专讱 砖注砖讜 诇讱 砖专讬驻讛 拽砖讛 诪讛专讙 讜诇讗 注讜讚 砖讛谞讬讞讜 诇讱 住驻讜讙讬谉 砖诇 爪诪专 砖诇讗 转砖专祝 讘诪讛专讛 讻讚讬 砖转爪讟注专 讬讜转专! 讜讛砖讬讘 诇讛 讚专讱 注谞讜讛 讗诐 讗讬谞讬 讻讚讗讬 砖讬转讘注讜 诪谉 讛砖诪讬诐 注诇讘讜谞讬 诇讞讬讬讘诐 讘注讘讜专 转讜住驻转 讛爪注专 砖注砖讜 诇讬 注诐 讻诇 讝讛 讘讻讱 讗谞讬 讘讜讟讞 讻讬讜谉 讚讛住驻专 转讜专讛 谞砖专祝 注诪讬 '诪执讬 砖讈侄讬旨职讘址拽旨值砖讈 注侄诇职讘旨讜止谞指讛旨 砖讈侄诇 住值驻侄专 转旨讜止专指讛 讛讜旨讗 讬职讘址拽旨值砖讈 注侄诇职讘旨讜止谞执讬'.
讜谞专讗讛 诇讬 讘住"讚 诪讛 砖讗诪专讛 诇讜 讘诇砖讜谉 讝讛 '讗侄专职讗植讱指 讘旨职讻指讱职' 诪谉 讛砖诪讬诐 砖诪讜 讘驻讬讛 讚讘专 讝讛 砖讘讜 专诪讜讝 住讜讚 讛转讬拽讜谉 讗砖专 讬讛讬讛 注诇 讬讚讬 爪讚讬拽讬诐 砖诪讜住专讬诐 注爪诪谉 注诇 拽讚讜砖 讛砖诐 讘驻讜注诇 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 讛讻讜谞讜转 注诇 诪讗诪专 '讻讱 注诇讛 讘诪讞砖讘讛' 讛讗诪讜专 讙讘讬 专讘讬 注拽讬讘讛 (诪谞讞讜转 讻讟:) 砖讘讗讜转讬讜转 '讻讱' 专诪讜讝讬诐 砖谞讬 讝讜讜讙讬诐 讛谞注砖讬诐 注诇 讬讚讬 诪住讬专转 谞驻砖 注诇 拽讚讜砖 讛砖诐 砖讛诐 住讜讚 讻"祝 讻驻讜驻讛 讻"祝 驻砖讜讟讛 讜讝讛 诇砖讜谞讜 讜诇驻讬 砖讛诪讜住专 注爪诪讜 注诇 拽讬讚讜砖 讛砖诐 注讜砖讛 讘' 讝讜讜讙讬诐 讗诇讜 砖讛诐 讻"祝 讻驻讜驻讛 讻"祝 驻砖讜讟讛 诇驻讬讻讱 谞讗诪专 注诇 专讘讬 注拽讬讘讛 '讻讱 注诇讛 讘诪讞砖讘讛' 注讚 讻讗谉.



讗址祝 讗址转旨指讛 驻旨职转址讞 驻旨执讬讱指 讜职转执讻旨指谞值住 讘旨职讱指 讛指讗值砖讈. 拽砖讗 讜讛诇讗 讛讜讗 诪讚讘专 注诪讛诐 讜讙诐 讚讘专 注诐 讘讬转讜 讜注诐 讛拽诇讬住讟谞讬专讜 讜讗诐 讻谉 讛讬讛 驻讬讜 驻转讜讞 讚讗讬讱 讬讚讘专 讗诐 诇讗 讬驻转讞 驻讬讜?
讜谞专讗讛 诇讬 讘住"讚 讻讬 讛专砖注讬诐 注砖讜 讙讜诪讗 讘拽专拽注 讘转讜讱 讛讗砖 讜讛注诪讬讚讜讛讜 讘转讜讻讛 讜注砖讜 诇讜 讞讘诇讬诐 砖诇 注讜专 讜讻讬讜爪讗 诇拽砖专讜 讘注诪讬讚转讜 砖诇讗 讬砖诪讟 讜讬转谞讜注注 讗谞讛 讜讗谞讛 讜讛讗砖 诇讗 讛讬讛 诪讙讬注 注讚 讛讚讚讬诐 讜讻讚讬 砖诇讗 讬砖专祝 诇讘讜 讜讬诪讜转 转讻祝 讛谞讬讞讜 诇讜 住驻讜讙讬谉 砖诇 爪诪专 谞诪爪讗 讛讗砖 讗讬谞讜 诪讙讬注 注讚 讛驻谞讬诐 讜诇讻谉 讛讬讛 驻讬讜 驻转讜讞 讗讱 诪讞诪转 砖讬砖 砖诇讛讘转 诇驻注诪讬诐 讘讗讬讝讛 专讙注 转注诇讛 讛砖诇讛讘转 注讚 讛驻谞讬诐 讜讗诐 讛讬讛 驻讬讜 驻转讜讞 转讻谞住 讛砖诇讛讘转 讘转讜讱 驻讬讜 讜讬诪讜转 转讻祝 讗诪谞诐 讛讜讗 讛讬讛 谞讝讛专 讘注转 砖讛砖诇讛讘转 注讜诇讛 转讻祝 住讜转诐 驻讬讜 讜讘注转 砖讚讘专 诇讗 讛讬转讛 讛砖诇讛讘转 注讜诇讛 讜诇讻讱 讗诪专讛 诇讜 '驻旨职转址讞 驻旨执讬讱指' 讘注转 砖转注诇讛 讛砖诇讛讘转 讻讚讬 砖转讻谞住 讛砖诇讛讘转 诇驻谞讬诐 讜讗诪专 诇讜 诪讜讟讘 讜讻讜' 讜讗讬谉 讗谞讬 注讜砖讛 讝讗转 讘注爪诪讬.



砖讈职拽址诇 转旨址专职拽职讘指讗 讚旨职讚执讬谞指专值讬. 驻讬专砖 专砖"讬 讝"诇 转专讬 讜拽讘 讚讛讬讬谞讜 砖诇砖讛 拽讘讬谉 讜讬讚讜注 讻诇 拽讘 讛讜讗 转诇"讘 讚专讛"诐 讜讗诐 讻谉 砖诇砖讛 拽讘讬谉 讛诐 讗诇祝 讜专爪"讜 [432脳3=1296]  讚专讛诐 讝讛讘 讻讬 驻讬专砖 专砖"讬 讝"诇 砖讛讬讜 讝讛讘讬诐 讛谞讛 讘讝讛 讛诪住驻专 谞注砖讛 住讬诪谉 讟讜讘 讻诪住驻专 讛讗诇祝 [1000] 讜讻诪住驻专 专爪讜 [296] 砖讛讜讗 诇砖讜谉 专爪讜谉.
讙诐 '讗诇祝 专爪讜' 讛讜讗 爪讬专讜祝 讗讜转讬讜转 '讗讜爪专' 砖讛讜讗 讗诇祝 专爪讜 砖讬讛讬讛 谞砖驻注 砖驻注 讛爪诇讞讛 讘讝讛 讛讚讘专 诪谉 诪拽讜诐 讛谞拽专讗 讗讜爪专 砖讛讜讗 讛讬住讜讚 讗砖专 讛讜讗 诪转拽谞讗 讘注讘讜专讜 讻讚讬 砖诇讗 讬讟诪讗讜讛 讘讝谞讜转 讜讬讚讜注 驻讙诐 讛讝谞讜转 讛讜讗 谞讜讙注 讘讬住讜讚 讜诇讻谉 讛爪诇讬讞 讘诪住驻专 讝讛 讛住讱 讗砖专 讛讝诪讬谞讜 诇讛爪诇转 讘转讜 砖诇 专讘讬 讞谞讬谞讗 讘谉 转专讚讬讜谉 讛拽讚讜砖讛.
讙诐 讛爪诇讬讞 讘诪住驻专 讝讛 砖讛讜讗 讗诇祝 专爪"讜 讚专讛诐 砖讛讻讬谞讜 诇讛爪诇转讛 砖谞砖驻注 诪谉 砖诪讜谞讛 注砖专 驻注诪讬诐 砖诐 注"讘 [72脳18=1296] 砖讘讝讻讜转 讛讬住讜讚 讛谞拽专讗 讞讬 谞砖驻注 诪谉 讞"讬 砖诪讜转 注"讘 砖讛讜讗 '讞住讚' [72] 砖注讜诇讛 诪住驻专诐 讗诇祝 专爪"讜 讙诐 注讜讚 讘讝讻讜转 讛转讜专讛 砖讛讬讗 讗讜专讬讬谉 转诇讬转讗讬 (砖讘转 驻讞.) 讛爪诇讬讞 讘讛讻谞转讜 砖诇砖讛 拽讘讬谉 诇讛爪讬诇讛.
讜诪讛 砖注砖讛 讛谞住讬谉 讘讻诇讘讬诐 讬讜讘谉 注诇 驻讬 诪讛 砖讗诪专 专讘讬谞讜 讛专砖"诐 讝"诇 讚专讘讬 诪讗讬专 讘注诇 讛谞住 讛讬讛 诪讻谞讬注 拽诇讬驻转 讛讻诇讘讬诐 砖讛讬讗 讘注砖讬讛 注诇 讬讚讬 转讜专转讜 讜讚讜"拽.

